ai4bharat/Pralekha huggingface dataset:
गृह आणि शहरी व्यवहार मंत्रालय
केंद्रीय गृहनिर्माण आणि शहरी व्यवहार मंत्रालयाने स्वच्छ सर्वेक्षण 2021 च्या क्षेत्र मूल्यांकनाला केली सुरुवात
केंद्रीय गृहनिर्माण आणि शहरी व्यवहार मंत्रालयाचे सचिव दुर्गा शंकर मिश्रा यांनी आज नवी दिल्ली इथे झालेल्या वेब कार्यक्रमात स्वच्छ सर्वेक्षण कार्यक्रमाच्या सहाव्या सत्राच्या म्हणजे 2021 या वर्षीच्या क्षेत्र मुल्यांकनाला सुरुवात केली. स्वच्छ सर्वेक्षण हा शहरी भागातील स्वच्छतेचा दर्जा सुधारण्यासाठी नागरिकांना मोठ्या प्रमाणात सक्रीय सहभाग घेण्यास प्रोत्साहित करून शहरांना उत्तेजन देण्याच्या उद्देशाने भारत सरकारने 2016 मध्ये सुरु केलेला वार्षिक स्वच्छता सर्वेक्षण कार्यक्रम आहे.
या वेबिनारमध्ये बोलताना दुर्गा शंकर मिश्रा म्हणाले की, “भारतातील छोटी नगरे तसेच मोठी शहरे यांच्यात स्वच्छता सर्वेक्षणामुळे निकोप स्पर्धेची भावना वाढीस लागली आहे. 2016 साली फक्त 73 शहरांमधील सुमारे दहा लाख लोकसंख्येच्या सहभागाने सुरु झालेला हा उपक्रम आता कित्येक पटीने वाढला असून 2017 साली यात 434 शहरांनी भाग घेतला तर 2018 मध्ये 4,203 शहरांचा यात समावेश झाला. त्याच धर्तीवर 2019 मध्ये 4,237 आणि 2020 मध्ये 4,242 शहरांमध्ये स्वच्छ सर्वेक्षण कार्यक्रम राबविला गेला. यामध्ये 62 छावणी क्षेत्रांचाही समावेश होतो. या वर्षीचा स्वच्छता सर्वेक्षण कार्यक्रम राबविण्यासाठी 2,000 पेक्षा जास्त कार्यकर्त्यांच्या मदतीने शहरांच्या स्वच्छताविषयक दर्जाचे मूल्यमापन करण्यासाठीचा हा उपक्रम आज सुरु होत असल्याची घोषणा करताना आम्हांला अत्यंत आनंद होत आहे.”
दरवर्षी,4 ते 31 जानेवारी या कालावधीत स्वच्छता सर्वेक्षण कार्यक्रमासाठी प्रत्यक्ष क्षेत्रांवर जाऊन मूल्यांकनाचे काम होत असते. मात्र कोविड – 19 महामारीमुळे या वर्षी या उपक्रमाला विलंब झाला असून आता 1 ते 28 मार्च या कालावधीत मूल्यांकनाचे काम होणार आहे.
पंतप्रधान कार्यालय
फ्रान्सच्या राष्ट्राध्यक्षांनी दूरध्वनीवरुन केले पंतप्रधानांचे अभिनंदन
नवी दिल्ली, 23 मे 2019
निवडणुकीतील यशाबद्दल फ्रान्सचे राष्ट्राध्यक्ष इम्यान्युअन मॅक्रॉन यांनी 23 मे 2019 रोजी दूरध्वनी करुन पंतप्रधान नरेंद्र मोदी यांचे अभिनंदन केले.
भारत आणि फ्रान्स यांच्यातील भागीदारी अधिक वृद्धिंगत करण्यासाठी काम करण्याच्या वचनबद्धतेचा दोन्ही नेत्यांनी पुनरुच्चार केला. निर्णायक मुद्यांवर भारताच्या पाठीशी खंबीरपणे उभे राहिल्याबद्दल पंतप्रधानांनी फ्रान्सचे आभार मानले.
लोकशाही जगतातील अग्रगण्य नेते असे कौतुक करुन राष्ट्राध्यक्ष मॅक्रॉन यांनी पंतप्रधान मोदी यांना द्विपक्षीय बैठक आणि जी-7 परिषदेसाठी फ्रान्सला येण्याचे पुन्हा आमंत्रण दिले.
N.Sapre/S.Kakade/D.Rane
(Visitor Counter : 45
आरोग्य आणि कुटुंब कल्याण मंत्रालय
भारतातील एकूण कोविड-19 लसीकरणाने 96.82 कोटींचा टप्पा केला पार
रुग्ण बरे होण्याचा दर सध्या 98.07%; मार्च 2020 पासूनचा सर्वोच्च दर
गेल्या 24 तासांत 18,987 नवे रुग्ण आढळले
सध्या उपचाराधीन रुग्णांचे प्रमाण एकूण संख्येच्या  0.61%
साप्ताहिक पॉझिटीव्हीटी दर सलग 111 दिवसानंतरही 3%  टक्क्यांपेक्षा कमी
गेल्या 24 तासांत देशभरात 35,66,347 लसींच्या मात्रा देण्यात आल्या असून, त्यामुळे आज सकाळी सात वाजताच्या आकडेवारीवरुन, भारतातील लसीकरणाचा आकडा 96.82 कोटींपेक्षा  अधिक झाला आहे. 94,82,108 सत्रांमधून हे लसीकरण करण्यात आले आहे.
सकाळी सात वाजताच्या प्राथमिक आकडेवारीनुसार, लसीकरणाची वर्गवारीनुसार आकडेवारी पुढीलप्रमाणे :
|
|
HCWs
|
|
1st Dose
|
|
1,03,75,639
|
|
2nd Dose
|
|
90,58,495
|
|
FLWs
|
|
1st Dose
|
|
1,83,60,413
|
|
2nd Dose
|
|
1,54,56,207
|
|
Age Group 18-44 years
|
|
1st Dose
|
|
39,01,04,011
|
|
2nd Dose
|
|
10,70,45,167
|
|
Age Group 45-59 years
|
|
1st Dose
|
|
16,69,84,547
|
|
2nd Dose
|
|
8,49,05,479
|
|
Over 60 years
|
|
1st Dose
|
|
10,53,36,375
|
|
2nd Dose
|
|
6,05,94,664
|
|
Total
|
|
96,82,20,997
गेल्या 24 तासांत, 19,808 रुग्ण कोविडमधून बरे झाले आहेत. त्यामुळे सुरुवातीपासून बरे झालेल्या एकूण रुग्णांची संख्या 3,33,62,709 इतकी झाली आहे. पर्यायाने, सध्या भारतात रुग्ण बरे होण्याचा दर, 98.07% इतका झाला आहे. हा दर मार्च 2020 पासूनचा सर्वोच्च दर आहे.
केंद्र आणि राज्ये/केंद्रशासित प्रदेशांच्या एकत्रित प्रयत्नांमुळे, गेल्या सलग 109 दिवसांपासून, रुग्ण बरे होण्याचा दर, 50,000 पेक्षा कमी असल्याचे प्रमाण कायम राहिले आहे.
गेल्या 24 तासांत 18,987 नवे रुग्ण आढळले आहेत.
सध्या उपचाराधीन रुग्णांची संख्या 2,06,586 इतकी असून, गेल्या 215 दिवसातली ही सर्वात कमी लोकसंख्या आहे. सध्या एकूण पॉझिटिव्ह रुग्णांच्या संख्येच्या तुलनेत, उपचाराधीन रूग्णांचे प्रमाण, 0.61% इतके आहे.
देशभरात, कोविड चाचण्यांची क्षमता वाढवण्यात आली आहे. गेल्या 24 तासांत, 13,01,083 चाचण्या करण्यात आले. भारतात आतापर्यंत एकूण, 58.76 कोटींपेक्षा अधिक  चाचण्या झाल्या आहेत.
देशभरात चाचण्यांची संख्या वाढवली जात असतांनाच, साप्ताहिक पॉझिटिव्हीटी दर देखील, सलग 111 दिवस, 3% पेक्षा कमी म्हणजे 1.44% इतका आहे. दैनंदिन पॉझिटिव्हीटी दर देखील सलग 45 दिवस 3% पेक्षा कमी राहिलेला आहे. आणि सलग 128 दिवस 5% पेक्षा कमी राहिला आहे.
संरक्षण मंत्रालय
संरक्षण संशोधन आणि विकास संस्थेद्वारे नियंत्रित हवाई वितरण प्रणालीच्या प्रात्यक्षिकांचे आयोजन
आग्रा येथील हवाई वितरण संशोधन आणि विकास आस्थापना , यांनी दिनांक 18 डिसेंबर 2021 रोजी 500 किलो क्षमतेच्या नियंत्रित हवाई वितरण प्रणालीच्या CADS - 500 उड्डाण्णांचे प्रात्यक्षिक आयोजित केले होते. हवाई वितरण संशोधन आणि विकास आस्थापना , आग्रा ही संरक्षण संशोधन आणि विकास संस्था  संस्थेची प्रयोगशाळा आहे; आणि भारतीय स्वातंत्र्याच्या 75 वर्षांच्या निमित्ताने 'आझादी का अमृत महोत्सव' साजरा करण्याच्या दिशेने आयोजित केलेल्या कार्यक्रमाच्या मालिकेचा एक भाग म्हणून ही उड्डाणांची प्रात्यक्षिके आयोजित केली होती.
CADS - 500 चा वापर राम एअर पॅराशूट  च्या सहज वळवता येण्याजोग्या क्षमतांचा वापर करून पूर्वनिर्धारित ठिकाणी 500 किलोग्रॅम पर्यंतच्या वजनी वस्तूंचे अचूक वितरण करण्यासाठी केला जातो. उड्डाणादरम्यान ग्लोबल पोझिशनिंग सिस्टम वापरून दिशा निर्देशांक, उंची आणि हेडिंग सेन्सर यांचे समायोजन करत लक्ष्य स्थानाची माहिती निश्चित केली जाते. कॅड्स, त्याच्या ऑनबोर्ड इलेक्ट्रॉनिक्स युनिटसह, कार्यप्रणालीद्वारे लक्ष्य स्थानाकडे वेपॉईंट नेव्हिगेशन वापरून स्वायत्तपणे उड्डाण मार्गावर चालू शकते.
ड्रॉप झोन, मालपुरा येथे 5000 मीटर उंचीवरून सिस्टम कामगिरीचे प्रात्यक्षिक करण्यात आले. AN32 विमानातून पॅरा-ड्रॉप प्रणाली सोडण्यात आली आणि नंतर स्वायत्त मोडमध्ये पूर्वनिश्चित स्थानावर नेण्यात आली. भारतीय लष्कर आणि भारतीय हवाई दलाच्या अकरा पॅराट्रूपर्सनी CADS - 500 चा हवेत पाठलाग केला आणि ते एकाच वेळी जमिनीवर उतरले.
इलेक्ट्रॉनिक्स आणि माहिती तंत्रज्ञान मंत्रालय
सांस्कृतिक मंत्रालयाच्या सहकार्याने मायगव्हकडून, 'युवा प्रतिभा - गायन प्रतिभा शोध' स्पर्धेचे आयोजन
नवी दिल्ली, 9 मे 2023
विविध गायन शैलींमधील नवीन आणि तरुण प्रतिभावंताचा शोध घेऊन तसेच राष्ट्रीय स्तरावर समाजातील प्रत्येक घटकात भारतीय संगीताचा प्रसार करण्याच्या उद्देशाने, सांस्कृतिक मंत्रालयाच्या सहकार्याने मायगव्ह बुधवार, 10 मे 2023 रोजी युवा प्रतिभा – गायन प्रतिभा स्पर्धेचा प्रारंभ करत आहे.
स्पर्धेत प्रारंभिक फेरीत अर्ज सादर करण्यासाठी दीड महिन्याचा कालावधी देण्यात आला आहे.
गायन प्रतिभा शोध' ही देशभरातील नागरिकांसाठी त्यांची गायन प्रतिभा आणि कौशल्ये प्रदर्शित करण्याची आणि राष्ट्रीय ओळख मिळवण्याची एक अनोखी संधी आहे. जर एखाद्याला नव्या भारताचा उदयोन्मुख गायक कलाकार किंवा संगीतकार व्हायचे असेल, तर तो/ ती युवा प्रतिभा – गायन प्रतिभा शोध मध्ये सहभागी होऊ शकतो आणि विविध शैलींमध्ये आपले मधुर आवाजातील गाणे सादर करु शकतो:
- लोकगीते
- देशभक्तीपर गाणी
- समकालीन गाणी
कसे सहभागी व्हावे:
- https://innovateindia.mygov.in/ वर लॉग इन करा
- ही स्पर्धा सर्व भारतीय नागरिकांसाठी खुली आहे.
- सर्व नोंदणी अर्ज पोर्टलद्वारेच दाखल केले पाहिजेत. इतर कोणत्याही पद्धतीने दाखल केलेले अर्ज मूल्यमापनासाठी विचारात घेतले जाणार नाहीत.
- सहभागींना ते गात असतानाच एक व्हिडिओ रेकॉर्ड करावा लागेल आणि YouTube , गुगल ड्राइव्ह, ड्रॉपबॉक्स इत्यादी द्वारे त्यांची प्रवेशिका सादर करावी लागेल. त्यापूर्वी दिलेल्या लिंकचा वापर करता येणे शक्य आहे याची खात्री करावी . लिंक वर प्रवेश मंजूर न केल्यास प्रवेशिका आपोआप अपात्र ठरेल.
- या स्पर्धेत हिंदी आणि इंग्रजी या भाषेतील गाणी सादर करता येतील .
- एका स्पर्धकाला स्पर्धेत फक्त एकदाच भाग घेता येईल.
- नवी दिल्लीतील होणाऱ्या अंतिम सोहळ्यात  या स्पर्धेतील पहिल्या 3 विजेत्यांची घोषणा मध्ये केली जाईल.
पुरस्कार आणि ओळख:
- पहिला विजेता: 1,50,000/- रुपये रोख + चषक + प्रमाणपत्र
- दुसरा विजेता: 1,00,000/- रुपये रोख+ चषक + प्रमाणपत्र
- तिसरा विजेता: 50,000/- रुपये रोख + चषक + प्रमाणपत्र
- त्यापुढील 12 स्पर्धकांना प्रत्येकी 10,000 रुपयांचे रोख बक्षीस दिले जाईल.
मेंटॉरशिप: टॉप 3 विजेत्यांना 1 महिन्याच्या कालावधीसाठी मेंटॉरशिप स्टायपेंडसह मार्गदर्शन केले जाईल.
नागरिकांना या स्पर्धेत सहभागी होण्यासाठी आणि राष्ट्रीय स्तरावर ओळख मिळवण्यासाठी मायगव्ह आमंत्रित करत आहे. या स्पर्धेबाबत अधिक माहिती जाणून घेण्यासाठी https://innovateindia.mygov.in/singing-challenge/या संकेतस्थळाला भेट द्या.
S.Kane/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पंतप्रधान कार्यालय
मालदिवच्या राष्ट्रपतींच्या अधिकृत भारत दौऱ्यातील फलनिष्पत्तींची यादी
अ. प्रकल्पांचे पुनरावलोकन
1. ग्रेटर माले कनेक्टिव्हिटी प्रकल्पाचा पहिला टप्पा- 500 दशलक्ष अमेरिकी डॉलर्सचा भारत अर्थसहाय्यित प्रकल्प- कायमस्वरूपी कामांची सुरूवात
2. हुलहुमले येथील 4,000 सामाजिक गृहनिर्माण सदनिकांच्या बांधकामाच्या प्रगतीचा आढावा घेण्यात आला. एक्झिम बँक ऑफ इंडियाच्या बायर्स क्रेडिट फायनान्स अंतर्गत यासाठी 227 दशलक्ष अमेरिकी डॉलर्सअर्थसहाय्य केले आहे.
3. अड्डू रस्ते आणि 34 बेटांमधील पाणी, स्वच्छता तसेच फ्रायडे मशीद जीर्णोद्धार प्रकल्पांसह भारत मालदीव विकास सहकार्याचा आढावा
ब . करार/सामंजस्य करारांची देवाणघेवाण
1. एनआयआरडीपीआर, भारत आणि स्थानिक सरकारी प्राधिकरण, मालदीव यांच्यात मालदीवच्या स्थानिक परिषद आणि महिला विकास समितीच्या सदस्यांच्या क्षमता निर्माण आणि प्रशिक्षणाबाबत सामंजस्य करार
2.आयएनसीओआयएस, भारत आणि मत्स्यव्यवसाय मंत्रालय मालदीव यांच्यात संभाव्य मासेमारी क्षेत्र अंदाज क्षमता निर्माण, डेटा सामायिकरण आणि सागरी वैज्ञानिक संशोधनामध्ये सहकार्यावर सामंजस्य करार
3. भारताच्या सीईआरटी- आणि मालदीवच्या एनसीआयटी यांच्यात सायबर सुरक्षा क्षेत्रात सहकार्यासाठी सामंजस्य करार
4. भारताच्या एनडीएमए आणि मालदीवच्या एनडीएमए यांच्यात आपत्ती व्यवस्थापन क्षेत्रात सहकार्यासाठी सामंजस्य करार
5. भारताच्या एक्झिम बँक आणि मालदीव वित्त मंत्रालय यांच्यात मालदीवमधे पोलिस पायाभूत सुविधा उभारण्यासाठी 41 दशलक्ष अमेरिकी डॉलर्सचा बायर्स क्रेडिट अर्थसहाय्याचा करार
6. हुलहुमाले येथे बांधल्या जाणार्या अतिरिक्त 2,000 सामाजिक गृहनिर्माण सदनिकांसाठी 119 दशलक्ष अमेरिकी डॉलर्स बायर्स क्रेडिट निधीच्या मंजुरीवर एक्झिम बँक ऑफ इंडिया आणि मालदिव वित्त मंत्रालय यांच्यात इरादा पत्र
क. घोषणा
1. मालदीवमधील पायाभूत सुविधा प्रकल्पांना वित्तपुरवठा करण्यासाठी 100 दशलक्ष अमेरिकी डॉलर्स नवीन कर्ज हमीचा विस्तार
2. कर्ज हमी अंतर्गत 128 दशलक्ष अमेरिकी डॉलर्सच्या हनीमधू विमानतळ विकास प्रकल्पासाठी ईपीसी कंत्राटाला मान्यता
3. कर्ज हमी अंतर्गत गुल्हिफाहलू बंदर विकास प्रकल्पाच्या डीपीआरला मान्यता आणि 324 दशलक्ष अमेरिकी डॉलर्सच्या निविदा प्रक्रियेची सुरुवात
4. कर्ज हमी अंतर्गत 30 दशलक्ष अमेरिकी डॉलर्सच्या कर्करुग्णालय प्रकल्पासाठीचा व्यवहार्यता अहवाल आणि वित्तीय समापनाची मान्यता
5. हुलहुमाले मधील अतिरिक्त 2,000 सामाजिक गृहनिर्माण सदनिकांसाठी एक्झिम बँक ऑफ इंडियाद्वारे 119 दशलक्ष अमेरिकी डॉलर्सचे बायर्स क्रेडिट वित्तपुरवठा
6. मालदीवमधून भारताला करमुक्त टूना निर्यात करण्याची सुविधा
7. मालदीवच्या राष्ट्रीय संरक्षण दलाला पूर्वी प्रदान केलेल्या -सीएसजी हुरावी जहाजाच्या जागी बदली जहाजाचा पुरवठा
8. मालदीवच्या राष्ट्रीय संरक्षण दलाला दुसऱ्या लँडिंग क्राफ्ट असॉल्टचा  पुरवठा
9. मालदीव राष्ट्रीय संरक्षण दलाला 24 लोकोपयोगी वाहने भेट
कृषी मंत्रालय
जल व्यवस्थापनासाठी आंतरराष्ट्रीय अर्ध-शुष्क कटिबंधातील पीक संशोधन संस्था आणि भारतीय कृषी संशोधन संस्था मध्ये भागीदारी
नवी दिल्ली, 5 ऑगस्ट 2022
भारतीय कृषी संशोधन संस्था - आंतरराष्ट्रीय अर्ध-शुष्क कटिबंधातील पीक संशोधन संस्था सहयोगी कार्य योजनेमध्ये  तीन संशोधन प्रकल्पांचा समावेश आहे . शेंगा असलेली धान्ये  आणि कोरडवाहू तृणधान्ये  यांची उत्पादक क्षमता, जुळवून घेण्याची क्षमता आणि परिणाम तसेच गुणवत्ता वैशिष्ट्ये वाढविण्यासाठी या पिकांचा जनुकीय विकास , यापैकी एका प्रकल्पाच्या केंद्रस्थानी आहे. अवर्षणप्रवण वातावरणात बाजरीच्या विविध जाती विकसित करण्यासाठी एक सहयोगी प्रकल्प सप्टेंबर 2021 मध्ये पूर्ण झाला आहे.विज्ञान-आधारित पर्जन्य जलसंचयाच्या माध्यमातून आणि व्यवस्थापन तंत्रज्ञान वापरून कोरडवाहू क्षेत्राची उत्पादकता सुधारण्याच्या अनुषंगाने संभाव्य सहकार्यासाठी आयसीआरआयएसएटी अनेक आयसीएआर संस्थांसोबत कार्यरत आहे.
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज राज्यसभेत एका लेखी उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
आरोग्य आणि कुटुंब कल्याण मंत्रालय
भारतात गेल्या 24 तासात 60,753 दैनंदिन नव्या रुग्णांची नोंद
भारतात उपचाराधीन रुग्णसंख्येत घट होऊन ही संख्या 7,60,019 इतकी झाली आहे, 74 दिवसांतील ही सर्वात कमी संख्या
दैनंदिन नव्या रुग्णांपेक्षा, दैनंदिन बरे होणाऱ्यांची संख्या, सलग 37 व्या दिवशी जास्त
रुग्ण बरे होण्याचा दर सातत्याने वाढून 96.16%
दैनंदिन पॉझीटीव्हिटी दर 2.98%, सलग 12 व्या दिवशी हा दर 5% पेक्षा कमी
भारतात उपचाराधीन दैनंदिन नव्या रुग्णसंख्येत सातत्याने घट झाल्याची नोंद झाली आहे. भारतात गेल्या 24 तासात 60,753 दैनंदिन नव्या रुग्णांची नोंद झाली आहे.
आता सलग 12 व्या दिवशी 1 लाखांपेक्षा कमी दैनंदिन नवीन रूग्णांची नोंद झाली आहे. केंद्र सरकार सहित राज्ये/केंद्रशासित प्रदेशातील सरकारांच्या सातत्यपूर्ण आणि एकत्रित प्रयत्नांमुळे हे साध्य झाले आहे.
भारतात सक्रीय कोविड रुग्णांच्या संख्येत सतत घसरण दिसून येत आहे. देशातील सक्रीय कोविड रुग्णांची संख्या आज 7,60,019 आहे. सक्रिय रुग्णांची गेल्या 74 दिवसांतील ही सर्वात कमी संख्या आहे.
गेल्या 24 तासांत सक्रिय रुग्णसंख्येत एकूण 38,637 ने घट झाली आणि देशातील सध्याची सक्रीय रुग्णसंख्या आतापर्यंतच्या एकूण कोविड बाधित रुग्णसंख्येच्या केवळ 2.55% इतकी आहे.
देशातील अधिकाधिक लोक कोविड-19 आजारातून बरे होत असल्यामुळे देशात दैनंदिन पातळीवर नव्याने रोगमुक्त होणाऱ्यांची संख्या आता सलग 37 व्या दिवशी नव्या बाधितांपेक्षा अधिक असल्याचे दिसून आले आहे. गेल्या 24 तासांत 97,743 रुग्ण कोविडमुक्त झाले असल्याची नोंद झाली.
गेल्या 24 तासांत दैनंदिन पातळीवर नव्याने रुग्णांच्या तुलनेत 37 हजारांहून अधिक  व्यक्ती कोविडमुक्त झाल्या.
महामारीच्या सुरुवातीपासून आतापर्यंत कोरोना आजार झालेल्यांपैकी 2,86,78,390 व्यक्ती कोविड -19 मधून पूर्णपणे बऱ्या झाल्या आहेत आणि गेल्या 24 तासांत 97,743 रुग्ण रोगमुक्त झाले आहेत त्यामुळे आता एकूण रोगमुक्ती दर 96.16%, झाला असून या दरात सतत वाढ होत असल्याचे दिसून येत आहे.
देशभरात कोविड चाचण्यांची क्षमता सातत्याने वाढविण्यात येत असून गेल्या 24 तासांत देशात एकूण 19,02,009 चाचण्या करण्यात आल्या. भारतात आतापर्यंत एकूण 38 कोटी 92 लाखांहून अधिक  चाचण्या करण्यात आल्या आहेत.
एकीकडे देशात चाचण्यांचे प्रमाण वाढविले जात असतानाच दुसरीकडे साप्ताहिक पॉझिटीव्हिटी दरात सतत घसरण दिसून येत आहे. साप्ताहिक पॉझिटीव्हिटी दर सध्या 3.58% असून दैनंदिन पॉझिटीव्हिटी दर आज 2.98% इतका आहे. हा दर सलग 12 व्या दिवशी 5% हून कमी राहिला आहे.
भारतात आतापर्यंत कोविड-19 प्रतिबंधक लसीच्या एकूण 27 कोटी 23 लाख मात्रा दिल्या गेल्या आहेत. आज सकाळी 7 वाजता प्राप्त झालेल्या तात्पुरत्या अहवालानुसार, देशात 37,48,147 सत्रांद्वारे कोविड प्रतिबंधक लसीच्या एकूण 27,23,88,783 मात्रा देण्यात आल्या आहेत. गेल्या 24 तासांत एकूण 33,00,085 लसींच्या मात्रा देण्यात आल्या.
पंतप्रधान कार्यालय
इंडोनेशियामधील जकार्ता इथे रवाना होण्यापूर्वी पंतप्रधानांनी केलेले निवेदन
नवी दिल्ली, 6 सप्टेंबर 2023
जोको विडोडो यांच्या निमंत्रणावरून आसियान  संबंधित बैठकींमध्ये सहभागी होण्यासाठी मी इंडोनेशिया मधील जकार्ता येथे रवाना होत आहे.
माझा पहिला सहभाग विसाव्या आसियान-भारत शिखर परिषदेत असेल. चौथ्या दशकात प्रवेश करणाऱ्या आपल्या भागीदारीच्या पुढील रुपरेषेबाबत आसियान नेत्यांबरोबर चर्चा करण्यासाठी मी उत्सुक आहे. आसियान देशांसमवेत संबंध भारताच्या अॅक्ट ईस्ट धोरणाचा प्रमुख आधारस्तंभ आहे. गेल्या वर्षी सुरु झालेल्या सर्वसमावेशक धोरणात्मक भागीदारीने आमच्या संबंधांना नवा आयाम दिला आहे.
त्यानंतर मी अठराव्या पूर्व आशिया परिषदेत सहभागी होणार आहे. हा मंच, अन्न आणि ऊर्जा सुरक्षा, पर्यावरण, आरोग्य आणि डिजिटल परिवर्तन यासारख्या या प्रदेशासाठी महत्त्वाच्या असलेल्या मुद्द्यांवर विचारविनिमय करण्याची उपयुक्त संधी प्रदान करतो. या जागतिक आव्हानांना एकत्रितपणे सामोरे जाण्यासाठी व्यावहारिक सहकार्याच्या उपायांबाबत पूर्व आशिया परिषदेच्या इतर नेत्यांसोबत विचारांची देवाणघेवाण करण्यासाठी मी उत्सुक आहे.
गेल्या वर्षी बाली येथे झालेल्या जी-20 परिषदेसाठी इंडोनेशियाला दिलेल्या भेटीचे मी स्मरण करतो, या भेटीमुळे आसियान प्रदेशाबरोबरचे आमचे संबंध अधिक दृढ होतील याचा मला विश्वास आहे.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
उपराष्ट्रपती कार्यालय
"आपला तिरंगा आपला अभिमान दर्शवतो" - उपराष्ट्रपती
'हर घर तिरंगा' मोटारसायकल रॅलीला उपराष्ट्रपतींनी खासदारांसह दाखवला हिरवा झेंडा
अशा कार्यक्रमांमुळे संसदेतील कलह कमी होईल - उपराष्ट्रपती
2047 पर्यंत भारताला जगात अव्वल स्थानी पोहोचवण्याचे उपराष्ट्रपतींचे आवाहन
वसाहतवादी सरकारने बंदी घातलेल्या कवितेचे उपराष्ट्रपतींनी केले वाचन
नवी दिल्ली, 11 ऑगस्ट 2023
"आपला तिरंगा आपला अभिमान आहे " असे सांगत उपराष्ट्रपती जगदीप धनखड यांनी आज नवी दिल्लीतली प्रगती मैदान येथून 'हर घर तिरंगा' मोटारसायकल रॅलीला हिरवा झेंडा दाखवला.संस्कृती मंत्रालयाने आयोजित केलेल्या या अनोख्या मोटारसायकल रॅलीमध्ये अनेक संसद सदस्य आणि केंद्रीय मंत्री सहभागी झाले होते.
सहभागी संसद सदस्यांच्या उत्साहाचे आणि आनंदाचे कौतुक करत अशा कार्यक्रमांमुळे संसदेतील कलह कमी होईल अशी आशा उपराष्ट्रपतींनी व्यक्त केली.
या कार्यक्रमाला संबोधित करताना उपराष्ट्रपतींनी सर्वांना अभिमान वाटावा असे भारतीय होण्याचे आणि नेहमी राष्ट्राला प्रथम ठेवण्याचे आवाहन केले. भारताने प्रत्येक आघाडीवर केलेल्या भरीव प्रगतीचा उल्लेख करून धनखड म्हणाले की, 2047 मध्ये, जेव्हा भारत आपल्या स्वातंत्र्याची 100 वर्षे पूर्ण करेल, तेव्हा तो जागतिक स्तरावर अव्वल असेल अशाप्रकारे या दिशेने आपण आपल्या तरुणांसाठी कार्य केले पाहिजे आणि मार्गदर्शन केले पाहिजे.
आजचा दिवस हा आपल्या स्वातंत्र्यसैनिकांच्या आणि संस्थापकांच्या बलिदानाचा आणि योगदानाचा गौरव करण्याचा आणि स्मरण करण्याचा एक प्रसंग आहे, हे उपराष्ट्रपतींनी अधोरेखित केले. प्रत्येक भारतीयाने आपल्या राष्ट्राच्या अभिमानाचे प्रतीक असलेला राष्ट्रध्वज उंच फडकत राहील हे सुनिश्चित करण्याचे आवाहन त्यांनी केले.
'हर घर तिरंगा' मोहीम आणि मोटारसायकल रॅलीचे यशस्वीरीत्या आयोजन केल्याबद्दल संस्कृती मंत्रालयाच्या प्रयत्नांचेही उपराष्ट्रपतींनी कौतुक केले.
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पियूष गोयल, ईशान्य क्षेत्र विकास आणि सांस्कृतिक, पर्यटन मंत्री जी. किशन रेड्डी, माहिती आणि प्रसारण आणि युवा व्यवहार आणि क्रीडा मंत्री अनुराग सिंह ठाकूर, जलशक्ती मंत्री गजेंद्र सिंह शेखावत, संस्कृती राज्यमंत्री मीनाक्षी लेखी, खासदार आणि इतर मान्यवरही यावेळी उपस्थित होते.
उपराष्ट्रपतींच्या भाषणाचा संपूर्ण मजकूर वाचण्यासाठी देण्यात आलेल्या खालील दुव्यावर कृपया खाली क्लिक करा
https://pib.gov.in/PressReleasePage.aspx?PRID=1947647
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
युवा व्यवहार आणि क्रीडा मंत्रालय
केंद्रीय युवा व्यवहार आणि क्रीडा मंत्री अनुराग ठाकूर यांच्या हस्ते हॉकी विश्वचषक ट्रॉफीचे राष्ट्रीय राजधानीत अनावरण
विश्वचषक ट्रॉफी भारतातील विविध शहरांमध्ये नेल्यामुळे पुरुष संघाच्या हॉकी विश्वचषक 2023 भुवनेश्वर - रुरकेलाला प्रोत्साहन मिळण्यास मदत होईल : अनुराग ठाकूर
नवी दिल्ली, 16 डिसेंबर 2022
FIH ओदिशा हॉकी पुरुष विश्वचषक 2023 भुवनेश्वर - रुरकेलाची ट्रॉफी टूर आज नवी दिल्ली येथे पोहचली. केंद्रीय युवा व्यवहार आणि क्रीडा तसेच माहिती आणि प्रसारण मंत्री अनुराग सिंह ठाकूर यांनी हॉकी चाहत्यांच्या उपस्थितीत ट्रॉफीचे अनावरण केले. या कार्यक्रमाला 1975 विश्वचषक स्पर्धेचे विजेते अजित पाल सिंग, अशोक ध्यानचंद, ब्रिगेडियर एच जे एस चिमनी, आणि माजी ऑलिंपियन हरबिंदर सिंग, पद्मश्री जाफर इक्बाल आणि विनित कुमार  यांच्यासह इतर मान्यवर उपस्थित होते.
या प्रसंगी अनुराग सिंह ठाकूर म्हणाले, “विश्वचषक ट्रॉफी भारतातील विविध शहरांमध्ये घेऊन जाणे हा FIH ओदिशा हॉकी पुरुष विश्वचषक 2023 भुवनेश्वर - रुरकेलाला प्रोत्साहन देण्याचा एक चांगला मार्ग आहे. ही ट्रॉफी ओदिशा, उत्तर प्रदेश, झारखंड, पंजाब असा प्रवास करत आता दिग्गज हॉकीपटू आणि चाहत्यांच्या उपस्थितीत नवी दिल्ली येथे पोहचली आहे आणि या स्पर्धेबद्दल जागरुकता वाढवण्याचा हा उत्तम मार्ग आहे.”
ठाकूर पुढे म्हणाले, “ऑलिंपिक खालोखाल विश्वचषक ही क्रीडा क्षेत्रातील सर्वात मोठी स्पर्धा आहे आणि आम्ही FIH ओडिशा हॉकी पुरुष विश्वचषक 2023 भुवनेश्वर - रुरकेला प्रोत्साहन देण्यासाठी आवश्यक पावले उचलत आहोत. यजमान शहरांमधील चाहते स्टेडियम वर येतीलच , मात्र ट्रॉफी विविध राज्यांमध्ये फिरल्यामुळे त्या-त्या राज्यांतील चाहत्यांनाही टीव्हीवर ही स्पर्धा पाहण्यासाठी प्रोत्साहन मिळेल.”
ट्रॉफी टूर बद्दल:
प्रतिष्ठित FIH ओदिशा हॉकी पुरुष विश्वचषक 2023 भुवनेश्वर - रुरकेला इथे 13 जानेवारी 2023 पासून सुरू होत असून ही प्रतिष्ठित ट्रॉफी 13 राज्ये आणि एका केंद्रशासित प्रदेशात फिरून 25 डिसेंबर रोजी ओदिशात दाखल होईल. 29 जानेवारी 2023 रोजी विजेत्या संघाकडून ट्रॉफी उंचावली जाण्यापूर्वी चाहत्यांना आणि जनतेला अशा प्रकारे या ट्रॉफीशी जोडले जाण्याची संधी मिळत आहे. . ओदिशाचे मुख्यमंत्री नवीन पटनायक यांच्या हस्ते 5 डिसेंबर रोजी भुवनेश्वरमध्ये या देशव्यापी ट्रॉफी टूरचा प्रारंभ करण्यात आला. त्यानंतर पश्चिम बंगाल, मणिपूर, आसाम, झारखंड, उत्तर प्रदेश, पंजाब, हरियाणा, नवी दिल्ली, मध्य प्रदेश, महाराष्ट्र, तामिळनाडू, केरळ, कर्नाटक आणि छत्तीसगड या राज्यांमधून ट्रॉफीचा आहे.
अधिक छायाचित्रांसाठी, हॉकी इंडिया फोटो लायब्ररीमध्ये लॉग इन करा:
क्लिक करा: https://photolibrary.hockeyindia.org/
विश्वचषकाकरिता तिकिटांची आगाऊ नोंदणी करण्यासाठी : https://insider.in/online, अधिक माहितीसाठी संपर्क करा : help@insider.in
S.Kakade/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
पंतप्रधान कार्यालय
पीएम स्वनिधी योजने अंतर्गत 50 लाख लाभार्थ्यांचा मोठा टप्पा गाठल्याबद्दल पंतप्रधानांनी केले अभिनंदन
नवी दिल्ली, 4 ऑक्टोबर 2023
पीएम स्वनिधी योजनेअंतर्गत 50 लाख लाभार्थ्यांचा मोठा टप्पा गाठल्याबद्दल पंतप्रधान नरेंद्र मोदी यांनी अभिनंदन केले आहे.पीएम स्वनिधी योजनेने पदपथावरील विक्रेत्यांचे जीवन केवळ सुसह्यच केले नाही तर त्यांना सन्मानाने जगण्याची संधी देखील दिली आहे, हे पंतप्रधानांनी अधोरेखित केले.
गृहनिर्माण आणि शहरी व्यवहार मंत्रालयाची X पोस्ट सामायिक करताना, पंतप्रधान म्हणाले;
"या मोठ्या कामगिरीबद्दल खूप खूप अभिनंदन! मला समाधान आहे की पीएम स्वनिधी योजनेमुळे देशभरातील पदपथावरील विक्रेत्यांचे जीवन केवळ सुसह्यच झाले नाही तर त्यांना सन्मानाने जगण्याची संधीही मिळाली आहे.”
S.Thakur/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 194.27 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 26,976 आहे
उपचाराधीन रुग्णांचे प्रमाण 0.06% आहे
रुग्ण बरे होण्याचा दर सध्या 98.72% आहे.
गेल्या 24 तासात 2,513 रुग्ण बरे झाले, त्यामुळे बरे झालेल्यांची एकूण संख्या वाढून 4,26,07,177 वर पोहचली.
गेल्या 24 तासात 3,714 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 85.32 कोटी चाचण्या करण्यात आल्या. गेल्या 24 तासात 3,07,716 चाचण्या करण्यात आल्या.
संरक्षण मंत्रालय
भारत, सिंगापूर आणि थायलंड नौदलाच्या सरावातील सागरी टप्प्याला प्रारंभ
नवी दिल्ली, 19 सप्टेंबर 2019
भारत, सिंगापूर आणि थायलंड या तीन देशांच्या नौदलाच्या सरावातील ‘सिटमेक्स-19’ सागरी टप्प्याला अंदमान समुद्रात 18 सप्टेंबर 2019 पासून सुरुवात झाली. भारतीय नौदलाची युद्धनौका आयएनएस रणवीर, क्षेपणास्त्र विनाशक ‘कोरा’, गस्ती नौका सुमेधा, यांच्यासह पी 8 आय विमानाने या सरावात सहभाग घेतला. यांच्यासह आरएसएस टेनाशियस, एचटीएमएस काबुरी यांनी संरक्षण दलाच्या मापदंडात, विमान सुरक्षा आणि संदेशवहन प्रात्यक्षिके केली, ज्यामुळे सागरी आंतकृती कार्यक्रमाला प्रोत्साहन मिळाले.
तत्पूर्वी सिटमेक्स-19 मधील बंदर टप्पा पोर्ट ब्लेअर इथे झाला. चर्चासत्र, मैत्रीपूर्ण बास्केटबॉल सामने, खाद्यमहोत्सव यांचे आयोजन यात करण्यात आले होते.
B.Gokhale/S.Kakade/D.Rane
(Visitor Counter : 138